
PROIECT DE HOTĂRÂRE
privind încheierea unui act adițional la Contractul  de asociere cu alte entități juridice  în scopul organizării  în comun a unor târguri de produse tradiționale locale

             Analizând temeiurile juridice, respectiv:
-- art. 129 alin. (1), lit. e) coroborat cu alin. (7)   lit.  r)  şi alin. (9) lit.c) din O.U.G. nr. 57/2019 privind Codul administrativ, cu modificările și completările ulterioare
      Ținând cont de : 
- Referatul de aprobare al Primarului Municipiului Marghita , înregistrat sub nr. 14121 din 17.12.2024   la proiectul de hotărâre privind prelungirea duratei  contractului de asociere cu alte entități juridice  în scopul organizării  în comun a unor târguri de produse tradiționale locale prin act aditional ;
- Raportul de specialitate nr. 14.122 din 17.12.2024  întocmit pentru  proiectul de hotărâre , 
                  Luând act de :
-Hotărârea Consiliului Local Marghita nr. 120 din 30.05.2023 privind incheierea unui contract de asociere cu alte enități juridice în scopul organizării în comun a unor târguri de produse tradiționale locale 
- Hotărârea Consiliului Județean nr. 248 din 29.10.2024 privind incheierea unui act adițional la Contractul de asociere încheiat în scopul realizării și organizării în comun a unor târguri de  produse tradiționale locale în județul Bihor 

În temeiul art.196 alin.1 lit.a din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare
Primarul Municipiului Marghita propune spre adoptarea Consiliului Local umătorul 

Proiect de hotărâre:     

Art. 1. Se aprobă încheierea unui acti aditional la  Contractul de asociere nr. 202 din 30.06.2023 între Județul Bihor prin Consiliul Județean Bihor, Municipiul Oradea prin Consiliul Local Oradea, Municipiul Marghita prin Consiliul Local Marghita, Municipiul Beiuș prin Consiliul Local Beiuș, Asociația de Dezvoltare Intercomunitară Agenția de Dezvoltare Durabilă Bihor, Asociația pentru Promovarea Turismului din Oradea și Regiune și Asociația agricultorilor din Valea Ierului, în vederea organizării în comun a unor târguri de produse tradiționale locale în Municipiul Oradea, Municipiul Marghita și Municipiul Beiuș, conform Anexei la prezenta hotărâre, parte integrantă a acesteia. 

Art. 2. Se împuternicește Primarul Municipiului Marghita, dl. Zsolt Demián –, ca în numele și pentru Municipiul Marghita  să semneze Actul adițional  prevăzut la art. 1.

Art. 3. Cu ducerea la îndeplinire a prezentei hotărâri se încredințează Primarul Municipiului Marghita  prin aparatul de specialitate. 

Art. 4.  Prezenta hotărâre se comunică cu: Instituţia Prefectului - Judeţul Bihor, Consiliului Județean Bihor,  Serviciul buget contabilitate , Compartimentul Juridic, Compartiment patrimoniu, părțile contractante.


Inițiator                                                       Vizat Legalitate
 Primar                                                       Secretar General 
Zsolt DEMIÁN                                     Cornelia DEMETER 

